b'\n_START_ARTICLE_\nPlovdiv\n_START_SECTION_\nIme\n_START_PARAGRAPH_\nPlovdiv je u svojoj dugoj povijesti \xc4\x8desto mijenjao ime. Prvobitno tra\xc4\x8dko naselje zvalo se Eumolpias. Filip II. Makedonski osvojio je grad i cijelo podru\xc4\x8dje 342.-341. pr. Kr. i prezvao grad po svom imenu u Filipopolis, Philippoupolis (gr\xc4\x8dki: \xce\xa6\xce\xb9\xce\xbb\xce\xb9\xcf\x80\xcf\x80\xce\xbf\xcf\x8d\xcf\x80\xce\xbf\xce\xbb\xce\xb9\xcf\x82). Kasnije tra\xc4\x8dko ime grada Pulpu-deva, bio je prijevod gr\xc4\x8dkog imena grada: Philippou (Filipov) polis (grad). Kad su Rimljali ovladali gradom, dali su mu svoje ime: Trimontium (latinski: tri brda, to je stvarna zemljopisna odrednica grada). Za ranog srednjeg vijeka i vladavine bizanta grad se ponovno zove po gr\xc4\x8dkom Philippoupolis, ali i Paldin (\xd0\x9f\xd1\x8a\xd0\xbb\xd0\xb4\xd0\xb8\xd0\xbd) ili Plavdiv (\xd0\x9f\xd0\xbb\xd1\x8a\xd0\xb2\xd0\xb4\xd0\xb8\xd0\xb2) od strane njegovih novih stanovnika Bugara. Za Otomanskog carstva grad se zvao Filibe, europljani su kao i grci nastavili zvati grad sve do 19. st. Philippoupolis (Grci ga tako i danas zovu).\n_START_SECTION_\nZemljopisne osobine\n_START_PARAGRAPH_\nPlovdiv le\xc5\xbei na obalama rijeke Marice, udaljen oko 152 km jugoisto\xc4\x8dno od glavnog grada Sofije. _NEWLINE_Grad se smjestio na ju\xc5\xbenom dijelu vrlo plodne Doline Plovdiv, aluvijalne tvorevine u gornjoj Trakiji.Padine Sredne Gore uzdi\xc5\xbeu se na sjeverozapadu, sa istoka  tu dolinu zatvaraju planina \xc4\x8cirpan, a sa juga  Rodopski paninski masiv._NEWLINE_Izvorno grad je podignut na ju\xc5\xbenim obalama rijeke, ali se u posljednjih sto godina pro\xc5\xa1irio i na sjevernu obalu rijeke Marice. _NEWLINE_Dana\xc5\xa1nji Plovdiv prostire se na povr\xc5\xa1ini od 101 km\xc2\xb2, sa 3,352 stanovnika na km\xc2\xb2._NEWLINE_Povijesni dio grada podignut je na \xc5\xa1est \xc5\xa1umovitih bre\xc5\xbeuljaka zvanih tapeta. Jo\xc5\xa1 po\xc4\x8detkom XX st. bilo ih je sedam, ali je je jedno od njih Markovo tepe razgra\xc4\x91eno. Ti bre\xc5\xbeuljci se zovu; D\xc5\xbeendem tepe, Bunard\xc5\xbeik tepe, Sahat tepe, Nebet tepe, D\xc5\xbeambaz tepe i Taksim tepe. Na posljednja tri (bugarski: \xd0\xa2\xd1\x80\xd0\xb8\xd1\x85\xd1\x8a\xd0\xbb\xd0\xbc\xd0\xb8\xd0\xb5), prostire se naju\xc5\xbei centar grada.\n_START_SECTION_\nKlimatske osobine\n_START_PARAGRAPH_\nPlovdiv ima umjerenu kontinentalnu klimu sa utjecajem Mediterana, tipi\xc4\x8dnu za taj dio jugoisto\xc4\x8dne Europe, sa vrlo toplim i su\xc5\xa1nim ljetima i prili\xc4\x8dno hladnim zimama._NEWLINE_Prosje\xc4\x8dna godi\xc5\xa1nja temperatura u gradu je 12.3 \xc2\xb0C. Najvi\xc5\xa1a je u prosjeku u mjesecu srpnju - 30.3 \xc2\xb0C, najvi\xc5\xa1a ikad izmjerena bila je  45 \xc2\xb0C, izmjerena 2000. godine. Prosje\xc4\x8dna najni\xc5\xbea  temperatura je  6.5 \xc2\xb0C, a najni\xc5\xbea ikad izmjerena bila je  \xe2\x88\x9231.7 \xc2\xb0C . _NEWLINE_Prosje\xc4\x8dna koli\xc4\x8dina vlage je73%, najvi\xc5\xa1a je prosincu- 86% a najni\xc5\xbea u kolovozu - 62%. Ukupno padne  540 mm - padalina, najvi\xc5\xa1e u svibnju i lipnju prosje\xc4\x8dno po  66.2 mm, a najsu\xc5\xa1niji mjesec je kolovoz kad padne samo   31 mm padalina. Prosje\xc4\x8dni broj dana sa snije\xc5\xbenim pokriva\xc4\x8dem je 33, koji je obi\xc4\x8dno visok od  2 - 4 cm.\n_START_SECTION_\nZa antike\n_START_PARAGRAPH_\nPlovdiv je jedno od najstarijijih  europskih naselja, vr\xc5\xa1njak je Troje i Mikene, a stariji od Rima,Kartage i Konstatinopola. _NEWLINE_Arheolozi su prona\xc5\xa1li finu keramiku i druge svakodnevne  uporabne predmete neolita, koji govore da je  ve\xc4\x87 pri kraju VII  tisu\xc4\x87lje\xc4\x87a tu  postajalo naselje. Po Ammianusu Marcellinusu, Plovdiv je na kraju bron\xc4\x8danog doba tra\xc4\x8dko utvr\xc4\x91eno naselje pod imenom Eumolpias. _NEWLINE_U IV st ovo naselje je sredi\xc5\xa1te trgova\xc4\x8dkog sajma zvanog - panegiris). 342. pr. Kr., osvaja ga  Filip II. Makedonski, otac Aleksandra Velikog i naziva po sebi Filipov grad -  Philippopolis ( "\xce\xa6\xce\xb9\xce\xbb\xce\xb9\xcf\x80\xcf\x80\xcf\x8c\xcf\x80\xce\xbf\xce\xbb\xce\xb9\xcf\x82"). _NEWLINE_Kasnije su grad ponovno osvojili Tra\xc4\x8dani kojji su ga nazvali Pulpudeva (jednostavno prevev\xc5\xa1i  Filipovo ime grada Philipopolis na svoj jezik)_NEWLINE_72. pr. Kr. grad je zauzeo rimski general Terentius Varo Lukulus i uklju\xc4\x8dio ga u Rimsko Carstvo. Grad je prezvan u Trimontium (Trobrdac). Plovdiv je dobio status grada na kraju I st. Za Rimljana je Plovdiv bio va\xc5\xbean grad u Gornjoj Trakiji, najve\xc4\x87i grad u \xc4\x8ditavoj provinciji (iako ne i glavni). U to doba Via Militaris (zvana jo\xc5\xa1 i  Via Diagonalis), jedna od najzna\xc4\x8dajnijih _NEWLINE_rimskih balkanskih cesta prolazila je kroz grad. Grad je imao visoko razvijen vodovodni sustav, dvostruke zidine, dio tih objekata iz rimskih vremena danas je samo manjim dijelom iskopan.\n_START_SECTION_\nSrednji vijek\n_START_PARAGRAPH_\nSlaveni su definitivno naselili teritorij Plovdiva sredinom VI st. Po osnutku Prve Bugarske dr\xc5\xbeave  681. godine Philipopolis je postao va\xc5\xbena grani\xc4\x8dna utvrda Bizantskog carstva. Bugarski kan Krum bio je prvi bugarski vladar koji je ovladao Plovdivom  812. godine, ali je grad postao dio Bugarskog carstva 834. za vrijeme vladavine kana Malamira. Grad je ostao pod Bugarskom vla\xc5\xa1\xc4\x87u vrlo malo, ponovno ga je zauzelo Bizantsko carstvo  855.-856. Pod bizantskom vla\xc5\xa1\xc4\x87u grad je postao sredi\xc5\xa1te vjerskih hereza koje  su se sa granica \xc5\xa1irile u unutra\xc5\xa1njost carstva.  _NEWLINE_Iz Philippopolisa su se \xc5\xa1irile dualisti\xc4\x8dke vjerske doktrine, koje su se nakraju oblikovale u bogumilstvo. _NEWLINE_970. godine, velika azijska armija Bizantskog carstva pobje\xc4\x91ena je od strane Bugara. Nakon toga gradom vlada Bizantsko carstvo uz dva kratka prekida, kada grad zauzima bugarski kralj Kalojan._NEWLINE_1208. godine Kalojanov nasljednik Boril, pobije\xc4\x91en je od vojske Latinskog carstva u Bitci kod Plovdiva. _NEWLINE_Za vrijeme Latina  Plovdiv je glavni grad Kne\xc5\xbeevine Philippopolis, kojom vlada Renier de Trit, te kasnije Gerard de Strem. Bugari se vra\xc4\x87aju vra\xc4\x87aju vlast nad Plovdivom za vladavine Ivana Asena II.,  izme\xc4\x91u 1225. i 1229. godine._NEWLINE_1263. godine na vlast u Plovdivu vra\xc4\x87a se reobnovljeno Bizantsko carstvo, zatim se ponovno vra\xc4\x87aju Bugari s \xc4\x90urom Terterom II. Bugarskim, 1322.  godine. Bizantsko carstvo se ponovno vra\xc4\x87a  1323.  godine. 1344. godine, Plovdiv je uz jo\xc5\xa1 osam gradova poklonjen Bugarima od strane cara Ivana V. Palajologosa, kao nagrada za sudjelovanje Ivana Aleksandra Bugarskog u bizantskom gra\xc4\x91anskom ratu._NEWLINE_1364. godine Turci su pod vodstvom pa\xc5\xa1e Lale \xc5\xa0akina zauzeli Plovdiv, grad je nazvan Filibe, postao je sjedi\xc5\xa1te VilajetaRumelija sve do 1382.  godine, kad je  zauzeta Sofija , koja je postala glavni grad.\n_START_SECTION_\nPlovdiv za vrijeme nacionalnog bu\xc4\x91enja\n_START_PARAGRAPH_\nPod vla\xc5\xa1\xc4\x87u otomanskog carstva, Plovdiv je bio najzna\xc4\x8dajnije sredi\xc5\xa1te bugarskog nacionalnog pokreta u Isto\xc4\x8dnoj Rumeliji._NEWLINE_Za vrijeme tog razdoblja Plovdiv je zna\xc4\x8dajno gospodarsko sjedi\xc5\xa1te uz Istanbul, Jedrene  i Solun . Bogati gra\xc4\x91ani podi\xc5\xbeu ku\xc4\x87e u historicisti\xc4\x8dkim stilovima, to danas predstavlja arhitktonsko naslje\xc4\x91e Plovdiva. Plovdiv je bio sjedi\xc5\xa1te sand\xc5\xbeaka Rumelija 1364 -1864, te potom sjedi\xc5\xa1te sand\xc5\xbeaka u Vilajetu Edirne, kad je osnovan izme\xc4\x91u 1864. -1878._NEWLINE_Plovdiv je postao sjedi\xc5\xa1te borbe za bugarsku crkvenu samostalnost (autokefalnost) jednu vrst mirne  gra\xc4\x91anske revolucije. _NEWLINE_Lideri tog gibanja bili su\xc2\xa0; Najden Gerov, Dr. Valkovi\xc4\x8d, Joakim Gruev i brojne druge  osobe. 1836.  godine osnovana je  prva \xc5\xa1kola na bugarskom jeziku, a 1850. godine otpo\xc4\x8delo je suvremeno svjetovno obrazovanje  sa otvaranjem \xc5\xa1kole "Sv. Kirila i Metoda". 11. svibnja 1858.  po prvi put nakon nekoliko stolje\xc4\x87a slavljen je dan Sv. Kirila i Metoda, dan koji \xc4\x87e poslije _NEWLINE_postati nacionalni praznik.1858.  godine u crkvi Djevice Marije po prvi put za bo\xc5\xbei\xc4\x87 te godine, slu\xc5\xbeena je misa na bugarskom jeziku od po\xc4\x8detka otomanske  okupacije. 1868. osnovna \xc5\xa1kola, pro\xc5\xa1irena  je i postala je prva \xc5\xa1kola bugarskog jezika, brojni bugarski intelektualci, politi\xc4\x8dari i crkveni velikodostojnici poha\xc4\x91ali su tu \xc5\xa1kolu._NEWLINE_Grad je oslobo\xc4\x91en od Turaka nakon Bitke za Plovdiv 1878. godine.\n_START_SECTION_\nIsto\xc4\x8dna Rumelija\n_START_PARAGRAPH_\nPo ugovornim to\xc4\x8dkama San-Stefanskog mira od  3. o\xc5\xbeujka 1878.  Kne\xc5\xbeevini Bugarskoj pripale bi zemlje u kojima \xc5\xbeivi ve\xc4\x87insko bugarsko stanovni\xc5\xa1tvo. Plovdiv kao veliki i propulzivni Bugarski grad, odabran je za sjedi\xc5\xa1te reobnovljene zemlje i sjedi\xc5\xa1te privremene ruske vlade._NEWLINE_Velika Britanija i Austro-Ugarska, nisu pozitivno gledale na San-Stefanski mir i nisu to odobravale, zato su inzistirale na Berlinskom kongresu, po kojem je netom oslobo\xc4\x91ena Bugarska podjeljena na vi\xc5\xa1e dijelova. Tako je Isto\xc4\x8dna Rumelija postala neovisna zemlja s Plovdivom kao glavnim gradom,  Otomansko carstvo priredilo je  ustav i poslalo guvernera ove tvorevine._NEWLINE_Tada je grad imao oko 33 500, od toga je 45% bilo Bugara, 25% Grka, 21% Turaka, 6% \xc5\xbdidova i 3% Armenaca._NEWLINE_U prolje\xc4\x87e 1885. godine Zahari Stojanov osnovao je Tajni bugarski centralni revolucionarni komitet u gradu koji je trebao raditi na promicanju ideje ujedinjenja izme\xc4\x91u Bugarske i Isto\xc4\x8dne Rumelije. 5. rujna nekoliko stotina naoru\xc5\xbeanih pobunjenika iz mjesta Golemo Konjare (danas Sjedinjenje) krenulo je na Plovdiv. U no\xc4\x87i izme\xc4\x91u 5-6, rujna, ovaj pobunjeni\xc4\x8dki odred pod vodstvom  Danila Nikolajeva zauzeo je grad i preuzeo kontrolu od Generalnog guvernera Gavrila Krastevi\xc4\x8da. Nakon toga osnovana je privremena vlada sa Georgijem Stranskim na \xc4\x8delu i najavljena op\xc4\x87a mobilizacija._NEWLINE_Nakon poraza Srbije u Srpsko-Bugarskom ratu, Bugarska je s Turskom sklopila sporazum po kojem \xc4\x87e Kne\xc5\xbeevina Bugarska i Isto\xc4\x8dna Rumelija imati zajedni\xc4\x8dku vladu, parlament, upravu i vojsku. _NEWLINE_Danas se 6. rujna slavi kao Dan ujedinjenja i Dan grada Plovdiva.\n_START_SECTION_\nPlovdiv danas\n_START_PARAGRAPH_\nNakon ujedinjenja Plovdiv je postao drugi grad po veli\xc4\x8dini i zna\xc4\x8daju u Bugarskoj. Prva \xc5\xbeeljezni\xc4\x8dka pruga do grada izgra\xc4\x91ena je 1874. godine, a 1888. godine Plovdiv je spojen sa Sofijom. 1892. godine odr\xc5\xbean je prvi svebugarski sajam u Plovdivu (uz brojne inozemne izlaga\xc4\x8de), nakon toga Plovdiv je  postao zna\xc4\x8dajan sajamski grad, a Plovdiski sajam zna\xc4\x8dajna me\xc4\x91unarodna priredba._NEWLINE_Odmah po oslobo\xc4\x91enju grada u gradu je proradila prva pivovara._NEWLINE__NEWLINE_Na po\xc4\x8detku XX st. Plovdiv je izrastao u zna\xc4\x8dajno , trgova\xc4\x8dki i industrijsko sredi\xc5\xa1te (prehrambena i laka industrija) mlade Bugarske dr\xc5\xbeave u koji su dosta investirali Nijemci, Francuzi i Belgijanci. 1939. godine u gradu je bilo 16 000 obrtnika i 17 000 radnika koji su bili uposleni u tvornicama i pogonima za proizvodnju hrane i duhana. _NEWLINE_1943. godine 1,500 gradskih \xc5\xbeidova spa\xc5\xa1eno je od koncentracijskih logora od tada\xc5\xa1njeg episkopa grada Plovdiva -  Kirila,on je kasnije postao Bugarski patrijarh._NEWLINE_1960-te i 1970-te su bile godine velike socijalisti\xc4\x8dke izgradnje, tada je izgra\xc4\x91en veliki dio grada.Izme\xc4\x91u 1970-ih i 1980-ih ra\xc4\x91eno je puno na iskopavanju anti\xc4\x8dkih spomenika u gradu, tad je temeljito restauriran Stari grad.'